קייסי מילר

קאריסה זניה מילר (באנגלית: Carissa Xenia Miller; נולדה ב-28 באפריל 1995) היא כדורגלנית אמריקאית, המשחקת בעמדת השוערת בגות׳האם מהליגה הבכירה בארצות הברית.<ref name=":2"></ref>

== קריירת נוער ==
מילר גדלה באריזונה שבארצות הברית ושיחקה בקבוצת הנוער של סרנו, שם שיתפה פעולה עם ג׳ולי ארץ.<ref name=":0"></ref>

== קריירת קולג׳ים ==
מילר במדי פלורידה, 2015
מילר שיחקה עבור קבוצת הכדורגל של אוניברסיטת פלורידה מ-2014 עד 2017. השוערת שותפה בכל משחקי הקבוצה בעונת 2014, בה סיימה פלורידה עם 24 ניצחונות, תיקו והפסד, וזכתה בגביע הקולג׳ים בעונתו הראשונה.<ref name=":1"></ref> נכון ל-2022, 19 השערים הנקיים עליהם שמרה בעונת 2014 השוו את שיא ה-NCAA בכל הזמנים יחד עם קייטלין רואלנד וקייסי מרפי.<ref></ref>

== קריירת מועדונים ==
מילר שיחקה עבור קבוצות ב-USL והפרמייר ליג האמריקאית, כמו טורונטו ליידי לינקס ב-2014,<ref></ref> קולורדו ראש ב-2015,<ref></ref> סיאטל סאונדרס ב-2016<ref></ref> ובקבוצת המילואים של שיקגו רד סטארס ב-2017.<ref></ref>

מילר סירבה להירשם לעונת לדראפט ה-NWSL ב-2018 ברצון לפתוח בקריירה מקצוענית באירופה.<ref name=":0" /><ref name=":1" />

=== פ.ס.וו. איינדהובן, 2018-2019 ===
בינואר 2018, חתמה מילר על חוזה בן 18 חודשים בקבוצת הנשים של פ.ס.וו. איינדהובן מהארדיוויזי לנשים.<ref name=":1" />

=== אפולון ליידיז, 2019-2020 ===
לאחר סיום החוזה בפ.ס.וו., חתמה מילר באפולון לימסול מהליגה הקפריסאית, היכן שרצתה להתחרות בעונת 2019-20 של ליגת האלופות.<ref name=":0" />

=== שיקגו רד סטארס, 2020-2022 ===
ב-23 ביוני 2020, שיקגו רד סטארס החתימה את מילר לקראת טורניר גביע צ׳אלנג׳ ב-2020,<ref></ref> בו ערכה השוערת את הופעת הבכורה שלה ב-NWSL ב-1 ביולי.<ref></ref> לאחר ששיקגו הפסידה בגמר הטורניר, מילר הושאלה חזרה לאפולון לימסול עד תחילת העונה הבאה ב-NWSL.<ref></ref>

רד סטארס רשמה את מילר כשוערת השלישית של הקבוצה לעונת 2021, אך פציעתה של השוערת השנייה אמילי בויד בעודה מושאלת ושל השוערת הפותחת אלייזה נאהר במשחקים האולימפיים הובילו להפיכתה של מילר לשוערת הפותחת עד לסוף העונה. שיקגו העפילה לפלייאוף, ומילר שמרה על שני שערים נקיים מול גות׳האם ופורטלנד ת׳ורנס<ref></ref> לפני שהפסידה לוושינגטון ספיריט 2:1 אחרי הארכה.<ref></ref>

=== קנזס סיטי קורנט, 2022-2023 ===
בפברואר 2022, שיקגו העבירה את מילר בטרייד לקנזס סיטי קורנט תמורת 75,000$ בכספי הקצאה של ה-NWSL.<ref></ref> מילר שימשה כגיבוי לאדריאנה פראנץ׳ בעונת 2022, וסיימה את העונה עם שתי הופעות בהן שמרה על רשת נקייה אחת.<ref></ref>

בעונת 2023, פראנץ׳ סופסלה על-ידי המאמנת הזמנית קרוליין סיובלום כשמילר משמשת כשוערת הראשונה.<ref></ref>

=== נ.ז./נ.י. גות׳האם, 2024- ===
ב-23 בינואר 2024, מילר הועברה בטרייד לגות׳האם בתמורה ל-70,000$ בכספי בהקצאה ו-30,000$ בדמי העברה.<ref name=":2" /> את הופעת הבכורה שלה בקבוצה ערכה ב-15 במרץ 2024, בהפסד 1:0 לסן דייגו וייבס בגביע צ׳אלנג׳.<ref></ref> ב-20 באפריל סיפקה השוערת הצלות מרשימות בהפסד 2:0 לוושינגטון ספיריט.<ref></ref>

== קריירת נבחרות ==
מילר הייתה חלק מסגל נבחרת ארה״ב U17 שזכתה בגביע הזהב של CONCACAF לנערות ב-2012,<ref></ref> וזומנה לסגל הנבחרת למונדיאל לנערות באותה שנה.<ref></ref>

== חיים אישיים ==
מילר משמשת כמאמנת כדורגל ב-Blayze, ארגון שמטרתו לעזור לילדים להגשים את מטרותיהם.<ref></ref>

== תארים ==
* גביע ליגת המכללות: 2014<ref name=":1" />

== קישורים חיצוניים ==

* [https://www.nwslsoccer.com/players/carissa-xenia-miller קייסי מילר] באתר ה-NWSL
* [https://web.archive.org/web/20200702175715/https://seminoles.com/sports/soccer/roster/cassie-miller/ קייסי מילר #38] באתר אוניברסיטת המדינה של פלורידה (ארכיון)

== הערות שוליים ==

קטגוריה:ספורטאים אמריקאים בהולנד
קטגוריה:שוערות כדורגל
קטגוריה:כדורגלניות אמריקאיות
קטגוריה:ילידי 1995